A kocsmának korábban a NAV-val, most az önkormányzattal gyűlt meg a baja.

A Gólya után újabb hellyel lesz szegényebb a 8. kerület: bezár a Zsiga bár. A Horváth Mihály téri hely ezt a Facebookon jelentette be.

Faragó Virág sajátos hangulatú, az Ecseri piacról származó szentképekkel és nipekkel teli apró szórakozóhelye amiatt kényszerül leállni, mert a Józsefvárosi önkormányzattól nem kapott teraszengedélyt. Emiatt kellett korábbal elbontani a járdához épített faházat is.

A Zsiga bár néhány éve azzal került be a hírekbe, hogy adománygyűjtő dobozt helyeztek el a bárpulton NAV-bírság kifizetésére, miután megbüntették a tulajdonost, mert néhány ezer forint eltérés volt a kasszában található összeg és az adóhatóság felé elküldött adat között.